
Kreoolspraak 


En Kreoolspraak is Spraak, de vun en Pidginspraak afstammt un de Moderspraak vun en Gemeenschop 
wurrn is. 

For dissen Perzess bruukt en tominnst twee Spraken: 

■ de Substraatspraak: dat is de Spraak, de vun disse Gemeenschop froher snackt worr. 

■ de Superstraatspraak: dat is de Spraak, op de de Kreoolspraak baseert. 

De eerste Schritt is de Pidginspraak. Dat passeert, wenn Lurid tosamenkaamt, de keen gemeen Spraak hebbt. 
Dat weer t.B. faken de Fall bi de Sklaven in de Karibik. De kemen ut Afrika, man harm 'n grote Tall vun 
Spraken snackt. Jiimehr Kinners siind dann tosamen opwussen un hebbt de Spraken vermengeleert, de 
Spraken vun jiimehr Ollern un ok de Spraak vun de Sklavenholers. In disse Tiet siind de Strukturen vun de 
niege Spraak noch nich so klor to sehn, de een snackt so un de annere 'n beten anners. 

De tweete Schritt is dann dat Kreoliseren. De tweete Generatschoon vun Kinners is al mit dat Pidgin 
opwussen un hett dat gor nich anners kennenleernt. In disse Tiet verannert sik de Spraak. De tweete 
Generatschoon warrt sik enig, woans de Spraak funktschoneert. So kummt in korte Tiet en niege Spraak mit 
en egen Grammatik un en egen Vokabular rut. De Spraak vun den Sklavenholers hett dorbi faken groten 
Influss un is de Basis vun de niege Spraak. 

In Haiti hett de Kreoolspraak dat sogor schafft, Amtsspraak to warm. 


Vun „https://nds.wikipedia.org/w/index.php?title=Kreoolspraak&oldid=702204“ 

Disse Siet is toletzt lim 23:05, 5. Apr. 2013 annert worm. 

Oproopstatistik 

De Text steiht unner de Lizenz ..Creative Commons Attribution/Share-Alike“ praat; tosatzliche Bedingen kunnt gellen. 
Nipp un nau steiht dat in de Brukerbedingen beschreven. 





